Diari Oficial de la Generalitat Valenciana


Sumari del DOGV 2555, del 20-07-1995 (1995/835531)

ORDRE d'11 de juliol de 1995, de la Conselleria d'Indústria i Comerç, per la qual s'estableix el procediment de reconeixement i registre en el règim especial d'instal·lacions de producció elèctrica.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/11/(2)/dof/vci/html**

### Dades del document

Número de DOGV
:   2555

Data del DOGV
:   20-07-1995

Secció del DOGV
:   DISPOSICIONS GENERALS

Número del document
:   1995/835531


Data del document
:   11-07-1995

Organisme emissor
:   Conselleria d'Indústria i Comerç

Tipus de document
:   Ordre

ORDRE d'11 de juliol de 1995, de la Conselleria d'Indústria i Comerç, per la qual s'estableix el procediment de reconeixement i registre en el règim especial d'instal·lacions de producció elèctrica.   
El Reial Decret 2.366/1994, de 9 de desembre (BOE número 313, de 31.12.94), sobre producció d'energia elèctrica per instal·lacions hidràuliques, de cogeneració i altres proveïdes per recursos o fonts d'energia renovables, refon en un text únic la normativa existent en desenvolupament del capítol II del títol I de la Llei 82/1980, de 30 de desembre, i desenvolupa els criteris bàsics que regeixen les relacions tècnico-econòmiques entre els explotadors d'aquest tipus instal·lacions i les empreses distribuïdores d'energia elèctrica.  
Abans d'aquesta nova regulació, en la Comunitat Valenciana, s'ha desenvolupat àmpliament la instal·lació de sistemes de cogeneració, de manera que en aquests moments s'han assolit nivells de producció elèctrica per aquest sistema superiors a la mitjana nacional, augmentant així la diversificació de les fonts de producció, l'estalvi i l'eficiència energètica.  
Per això, davant la previsible expansió a tot el territori de les instal·lacions de producció elèctrica en règim especial, per a facilitar, aclarir i agilitzar la tramitació, aquesta ordre té per objecte establir els procediments d'atorgament de la condició instal·lació de producció elèctrica acollida al règim especial del Reial Decret 2.366/1994 i de la seua inscripció, i crear el corresponent registre per a aquest tipus instal·lacions, en exercici de la competència de la Generalitat Valenciana, per al desenvolupament legislatiu i execució en aquesta matèria i per a establir els seus procediments administratius, atribuïda pels articles 32.1.5) i 31.3 de l'estatut autonòmic, respectivament.  
Aquests procediments són sense perjudici de les autoritzacions administratives necessàries per a la posada en marxa de la instal·lació de producció elèctrica.  
En virtut d'això, aquesta Conselleria d'Indústria i Comerç ha disposat:  
Article primer. Objecte i àmbit  
Aquesta ordre té per objecte establir els procediments de reconeixement i registre, en el règim especial regulat pel Reial Decret 2.366/1994, de 9 de desembre, de les instal·lacions de producció elèctrica que hi ha a la Comunitat Valenciana, l'aprofitament de les quals no afecte cap altra comunitat autònoma o el transport no isca de l'àmbit territorial comunitari.  
Aquests procediments són sense perjudici del procediment d'autorització de les instal·lacions de producció elèctrica ha de demanar, independentment, l'interessat.  
Article segon. Procediment per a obtenir el reconeixement d'una instal·lació  
2.1 El sol·licitant haurà de dirigir al Servei Territorial d'Indústria i Energia competent segons la localització de la instal·lació, i respecte de cada instal·lació de producció d'energia elèctrica, la sol·licitud conjunta del seu reconeixement i inclusió en algun dels grups de l'article 2 del Reial Decret 2.366/1994 i d'inscripció en el Registre d'Instal·lacions de Producció en Règim Especial de la Comunitat Valenciana. També podrà sol·licitar-se únicament el reconeixement i la inclusió en el règim especial i, una vegada obtingut aquest, realitzar la sol·licitud d'inscripció en el Registre.  
2.2. La sol·licitud d'inclusió en el règim especial, realitzada per mitjà del model normalitzat que es troba a disposició en els serveis territorials d'indústria i Energia, anirà acompanyada de dos exemplars de la següent documentació:  
a) Una memòria resum de la instal·lació, en la qual es reflectisquen les principals característiques tècniques i de funcionament.  
b) Si la instal·lació de producció correspon als grups c), d) i e) de l'article 2 del Reial Decret 2.366/1994, de 9 de desembre, estudi energètic justificatiu del compliment del rendiment energètic d'acord amb l'annex del Reial Decret 2.366/1994, i justificar, en aquest cas, la necessitat del calor útil produït en els diferents règims d'explotació de la instal·lació previstos.  
c) Autorització de l'organisme competent quan es vulguen utilitzar residus com a combustibles o concessió de l'aprofitament hidroelèctric, quan se sol·licite per al grup f) de l'article 2 del Reial Decret 2.366/1994, de 9 de desembre.  
d) Avaluació quantificada de l'energia elèctrica que serà transferida, si és el cas, a la xarxa de servei públic. Per a aquelles instal·lacions incloses en els grups d) i e) de l'article 2 del Reial Decret 2.366/1994, de 9 de desembre, s'hauran de justificar els excedents d'energia elèctrica que es transferisquen a la xarxa de servei públic, en funció tant de la seua estructura i nivell de producció com dels seus consums energètics.  
e) Memòria resum del peticionari que haurà de contenir:  
1. Nom o raó social i adreça del peticionari.  
2. Capital social i principals accionistes, si és el cas, i participació d'aquests.  
3. Relació de les instal·lacions acollides a aquest règim de les quals siga titular o explotador.  
4. Còpia del balanç i compte de resultats corresponents a l'últim exercici fiscal, correctament aprovades.  
f) Estatuts de l'entitat si el peticionari és persona jurídica, i fotocòpia del DNI si és persona física.  
2.3 El servei territorial realitzarà els següents tràmits:  
2.3.1 Obertura de l'expedient, comprovació i estudi de la documentació i requeriments per a completar-la, així com tots els tràmits d'instrucció necessaris.  
2.3.2 Per a garantir un correcte funcionament de l'explotació unificada i els objectius de planificació energètica nacional, a efectes del que s'estableix en l'article 12.2 del Reial Decret 2.366/1994, de 9 de desembre, segons corresponga:  
a) Sol·licitarà a la Direcció General de l'energia del MINER que informe favorablement que la instal·lació se està dins del que estableix la planificació, amb una fotocòpia dels documents de l'article 2.2.a.b.d.e.f: per a instal·lació amb potència instal·lada superior a 25 MVA aquest informe pot entendre's favorable si no ha sigut emés en el termini de 30 dies.  
b) informarà a la Direcció General de l'energia del MINER de la sol·licitud: per a instal·lació compresa entre 15 MVA i 25 MVA.  
2.3.3 Si la instal·lació de producció correspon als grups c), d) i e) de l'article 2 del Reial Decret 2.366/1994, de 9 de desembre, sol·licitarà un informe a l'àrea d'Energia de l'IMPIVA sobre la viabilitat de l'estudi justificatiu del compliment del rendiment energètic, acompanyada amb fotocòpies dels documents de l'article 2.2.a.b.d. Aquest informe pot entendre's favorable si no ha sigut emés en el termini de 20 dies.  
2.3.4 Una vegada completa la tramitació, el Servei Territorial elevarà els expedients per a la resolució a la Direcció General d'indústria i Energia, junt amb la proposta de resolució.  
2.4 Correspon a la Direcció General d'Indústria i Energia la remissió al Ministeri d'Indústria i Energia de les sol·licituds d'inclusió en el règim especial i de la seu inscripció, que el Servei Territorial l'eleve per a apreciar la competència del MINER, respecte de les instal·lacions inferiors a 15 MVA, o per haver plantejat al Ministeri d'Indústria i Energia la falta de competència, en la resta. En tot cas, el Servei Territorial adjuntarà un informe on exposarà raonadament la seua apreciació sobre la competència.  
2.5 El termini per a resoldre el procediment és de sis mesos a partir de la data d'entrada de la sol·licitud en el Registre General del Servei Territorial i, passat aquest termini, sense que es dicte resolució, s'entén estimada, en virtut del que es disposa en la disposició addicional tercera de la Llei 40/1994, de 30 de desembre, d'Ordenació del Sistema Elèctric Nacional.  
Article tercer. Creació del Registre i procediment d'inscripció  
3.1 Es crea, en la Direcció General d'indústria i Energia, el Registre d'Instal·lacions de Producció d'Energia Elèctrica en Règim Especial de la Comunitat Valenciana (RIERECV). La inscripció d'una instal·lació és el requisit necessari per a l'aplicació a aquesta instal·lació del règim especial del Reial Decret 2.366/1994.  
3.2 La sol·licitud d'inscripció en el Registre es dirigirà, per mitjà de model normalitzat, al Servei Territorial competent, i anirà acompanyada de documentació que acredite el compliment dels requisits establerts en l'article 11 del Reial Decret 2.366/1994, de 9 de desembre: contracte amb l'empresa distribuïdora i compromís d'acreditació o acreditació, segons corresponga, de facturació de l'energia excedentària en la forma establerta pel MINER, si és el cas.  
3.3 El Servei Territorial trametrà la sol·licitud d'inscripció, i una vegada complet l'expedient l'elevarà a la Direcció General d'Indústria i Energia amb la proposta corresponent.  
3.4 Si la sol·licitud d'inscripció s'ha fet conjunta amb la d'inclusió en el règim especial, la Direcció General d'Indústria i Energia practicarà la inscripció simultàniament a l'atorgament de la condició d'instal·lació en règim especial. Si la sol·licitud d'inscripció s'ha fet independent de la inclusió en el règim especial, la instal·lació s'entén inscrita si transcorre un mes des de la sol·licitud sense que la Direcció General d'Indústria i Energia resolga la sol·licitud d'inscripció.  
En tot cas, és un requisit previ a la inscripció que la instal·lació de producció elèctrica estiga autoritzada.  
3.5.1 En el Registre, que estarà informatitzat, s'hi faran constar les dades següents:  
1) De l'empresa: nom o denominació, domicili social i NIF o CIF.  
2) De la instal·lació:   
- Situació.  
- Característiques segons el grup de l'article 2 del Reial Decret 2.366/1994:  
a) Renovables no hidràulics.  
b) Residus.  
c) Renovables residus amb combustibles convencionals.  
d) Cogeneració.  
e) Calors residuals.  
f) Hidràuliques.  
- Potència.  
- Nivell de tensió en la connexió a xarxa.  
- Energia elèctrica generada.  
- Energia elèctrica consumida.  
- Energia elèctrica cedida.  
- Consum tèrmic  
3. Data d'inscripció.  
4. Número instal·lació.  
5. Data de contracte.  
6. Data d'atorgament del règim especial.  
7. Data d'autorització de la instal·lació elèctrica.  
8. Data de posada en marxa, al seu moment.  
3.5.2 Totes les dades inscrites tenen caràcter públic, excepte els referents a energia elèctrica generada, consumida i cedida, així com el de consum tèrmic, el de l'apartat 2 i el de l'apartat 5 de l'article 3.5.1. que tenen caràcter confidencial.  
3.5.3 A sol·licitud de particular se certificaran les dades públiques. Poden facilitar-se totes les dades a altres administracions públiques o dependències administratives, amb competències econòmiques, mediambientals o industrials, per a l'exercici de les seues competències, que han de donar-li a les dades el tracte que requerisca el caràcter de públic o confidencial.  
3.6 La data d'inscripció en el Registre, que la Direcció General notificarà en la forma correcta al sol·licitant, determina el començament de l'aplicació del règim especial a la instal·lació de què es tracte.  
3.7 La Direcció General d'Indústria i Energia traslladarà la inscripció a la Direcció General de l'Energia del MINER en el termini d'un mes des de la inscripció, a efectes de la presa de raó en el Registre General; també comunicarà la inscripció al servei territorial.  
3.8 La Direcció General d'Indústria i Energia cancel·larà la inscripció en el Registre, en els següents casos:  
a) Cessament d'activitat com a instal·lació en règim especial.  
b) Anul·lació per l'òrgan competent del reconeixement instal·lació acollida a aquest règim especial.  
c) No-remissió, de manera reiterada, d'informació a l'administració en els terminis establerts.  
d) Incompliment dels preceptes del Reial Decret 2.366/1994, tant pel que fa a les obligacions recollides en l'article 7 com a les condicions tècniques de connexió, qualitat d'energia i rendiments.  
En els casos c) i d), la cancel·lació s'acordarà després de la instrucció prèvia del corresponent expedient amb audiència de l'interessat.  
La Direcció General d'Indústria i Energia, a més de la notificació a l'interessat, comunicarà al Servei Territorial d'Indústria i Energia les cancel·lacions d'inscripcions efectuades, qui al seu torn ho comunicarà a la companyia distribuïdora afectada.   
Article quart. Presentació anual de la memòria resum  
Els titulars o explotadors d'instal·lacions de producció en règim especial hauran de presentar durant el primer trimestre de cada any elèctric (novembre a octubre) al Servei Territorial d'Indústria i Energia, una memòria resum de l'any elèctric immediatament anterior que haurà de contenir:  
a) Energia elèctrica generada per la instal·lació mesurada en borns d'alternador.  
b) Energia elèctrica consumida.  
c) Energia elèctrica cedida.  
d) Calor útil generat per la instal·lació.  
e) Consum de combustibles, amb indicació del poder calorífic inferior (PCI).  
f) Qualsevol canvi produït en les dades sol·licitades en l'apartat 2.2.  
El servei territorial enviarà anualment a la Direcció General d'Indústria i Energia les memòries resum de totes les instal·lacions, per al seu coneixement i remissió a la Direcció General d'Energia del MINER.  
Article cinqué. Discrepàncies, termini de correccions i autorització de punts d'interconnexió  
5.1 Correspon al Servei Territorial d'Indústria i Energia resoldre les discrepàncies entre el productor i l'empresa distribuïdora respecte al punt de connexió i respecte a la determinació de l'empresa distribuïdora a qui cedir l'energia elèctrica excedentària, prèvia audiència dels interessats.  
5.2 Correspon al Servei Territorial d'Indústria i Energia:  
a) Concedir el termini a l'empresa distribuïdora per a corregir les circumstàncies de la xarxa d'aquesta empresa adquireixen de l'energia elèctrica excedentària que impedisquen tècnicament l'absorció de l'energia produïda.  
b) Resoldre l'autorització de més d'un punt d'interconnexió amb la xarxa general, en els supòsits aquests previstos en l'article 10.2 del Reial Decret 2.366/1994.  
Article sisé. Documents ja en poder de l'administració  
Si els documents exigits als interessats ja estan en poder de qualsevol òrgan de l'administració actuant, el sol·licitant podrà acollir-se a l'establert en apartat f) de l'article 35 de la Llei 30/1992, fent constar la data i l'òrgan o dependència en què van ser presentats o, si és el cas, emesos, i sempre que no hagen passat més de cinc anys des de l'acabament del procediment a què corresponguen. En els supòsits aquests d'impossibilitat material d'obtenir el document, correctament acreditada en l'expedient, l'òrgan competent podrà requerir al sol·licitant la presentació o, si convé, l'acreditació per altres mitjans dels requisits a què es refereix el document amb anterioritat a la formulació de la proposta de resolució.  
DISPOSICIONS TRANSITòRIES  
Primera. Registre d'autoritzacions anteriors  
Segons disposa la disposició transitòria segona del Reial Decret 2.366/1994, de 9 de desembre, les instal·lacions que estan acollides al Reial Decret 1.217/1981, de 10 d'abril, Reial Decret 907/1982, de 2 d'abril, o assimilades a aquest règim econòmic pel Reial Decret 1.544/1982, de 25 de juny han de sol·licitar la inclusió en el RIERECV dins del termini que finalitza el 20 de juliol de 1995.  
Segona. Règim transitori dels procediments  
Els procediments iniciats abans de l'entrada en vigor del Reial Decret 2.366/1994, de 9 de desembre, es regiran per la normativa vigent en el moment de la seua presentació. Si la resolució és positiva es resoldrà, en virtut del que disposa la disposició transitòria segona del Reial Decret 2.366/1994, de 9 de desembre, declarant la inclusió automàtica en el règim especial del Reial Decret 2.366/1994 i informant, si és el cas, de la necessitat d'inscriure la instal·lació en el Registre en la forma i amb els efectes establerts en aquesta ordre. En la tramitació d'aquests expedients és d'aplicació el que es disposa en els articles 2.3.2 i 2.3.3 d'aquesta ordre, quan corresponga.  
DISPOSICIONS FINALS  
Primera  
S'autoritza a la Direcció General d'Indústria i Energia per a dictar les disposicions que calguen per al desenvolupament i execució del que es disposa en aquesta ordre.  
Segona  
Aquesta ordre entrarà en vigor el dia que es publique en el Diari Oficial de la Generalitat Valenciana.  
València, 11 de juliol de 1995  
El conseller d'Indústria i Comerç,  
DIEGO SUCH PÉREZ


Còpia Permalink ELI